Kapčiamiesčio Dievo Apvaizdos bažnyčia

Kapčiamiesčio Dievo Apvaizdos bažnyčia – bažnyčia, stovinti Kapčiamiesčio miestelyje, Lazdijų rajone. Tituluojama Dievo Apvaizdos vardu. Istorija Mikalojus Oginskis Kapčiamiestyje 1724 m. pastatė viešą koplyčią. 1744 m. ji minima kaip filija. XVIII a. antrojoje pusėje įkurta parapija. Nuo 1777 m. veikė parapinė mokykla. Į Kapčiamiestį 1900 m. paskirtas kunigas M. Guoga per pamaldas ėmė vartoti lietuvių kalbą. 1907 m. įsikūręs „Žiburio“ draugijos skyrius (pirmininkas kunigas Juozas Bridžius) įsteigė biblioteką-skaityklą. 1941 m. birželio 22 d. bažnyčia sudegė. Įrengta laikina. Klebono Aleksandro Labanausko rūpesčiu ir padedant tikintiesiems 1956 m. pastatyta nauja dabartinė bažnyčia. 1966 m. grįžęs į laisvę Kapčiamiesčio bažnyčioje savo pastoracinę veiklą tęsė antisovietinio pasipriešinimo dalyvis kunigas Juozas Zdebskis. 1968–1980 m. klebonavo visuomenės ir kultūros veikėjas, kunigas Ignas Plioraitis. Architektūra Bažnyčia stačiakampio plano, vienabokštė, su prieangiu ir apside. Šventoriaus tvora akmenų mūro. Literatūra Plioraitis, Ignas (2008). Kapčiamiesčio parapija. Radviliškis: Litera. ISBN 978-9955-410-70-6. Šaltiniai Kazys Misius, Romualdas Šinkūnas. „Lietuvos katalikų bažnyčios“ (žinynas). – Vilnius, „Pradai“, 1993. ISBN 9986-405-05-X // psl. 462 Nuorodos Vyskupijos informacija Kapčiamiesčio Dievo Apvaizdos bažnyčia panoramas.lt Kapčiamiesčio Dievo apvaizdos bažnyčia 1931 m., limis.lt Kapčiamiestis. Dievo Apvaizdos parapija. Lietuvos bažnyčios, T. 2. – Čikaga, ALBL, 1982. // psl. 166-168